《春从天上来 寿玉峰徐太母同青际赋》
清代·陈维崧

林涧逶迤，正翠陌才晴，绿水微波。昨夜月里，群玉山头，无数凤舞鸾歌。

恰霓裳入破，天风紧、音节柔和。簇华筵，更禽啭迦陵，花雨鬘陀。

阶前宫袍作队，都不是寻常，兽锦龙梭。百岁红萱，三枝琼树，天边乐事谁过。

向蓬莱西笑，碧海事、别后如何。问姮娥。蟠桃开处，依旧红么。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。